ประจำเดือนมาปกติตลอดเดือน ก.ค. มาวันที่ 15เดือน ส.ต มาวันที่ 17แต่เดือน ก.ย. จนถึงวันนี้แล้วยังไม่มา (23กย64)มีเพศสัมพันธ์ครั้งล่าสุดวันที่ 29 สิงหาคม 64ซื้อที่ตรวจครรภ์มาตรวจวันที่ 22สิงหา ขึ้น1ขีดมีโอกาสตั้งครรภ์หรือไม่ แล้วควรซื้อที่ตรวจครรภ์มาตรวจซ้ำไหมคะ
สวัสดีค่ะ หากประจำเดือนมาวันที่ 15 ก.ค. และมาอีกครั้งวันที่ 17 ส.ค. ก็ถือว่าปกติดี ส่วนการมีเพศสัมพันธ์ในวันที่ 29 ส.ค. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ อย่างไรก็ตาม หากได้ตรวจหาการตั้งครรภ์ในวันที่ 22 ก.ย. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ซึ่งหากได้ตรวจอย่างถูกต้องแล้ว ก็ไม่จำเป็นต้องตรวจซ้ำ แต่หากไม่แน่ใจ ก็อาจลองตรวจซ้ำดูค่ะ หากยังตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งก็ควรรอประจำเดือนต่อไปก่อน ประจำเดือนก็น่าจะมาในที่สุดค่ะ